CELEX: C2004/179/21
Language: sk
Date: 2004-07-10 00:00:00
Title: Vec T-0148/04: Žaloba podaná dňa 26. apríla 2004 TQ3 Travel Solutions proti Komisii Európskych spoločenstiev

10.7.2004   
            
            
               SK
            
            
               Úradný vestník Európskej únie
            
            
               C 179/10
            
         Žaloba podaná dňa 26. apríla 2004 TQ3 Travel Solutions proti Komisii Európskych spoločenstiev
   (Vec T-0148/04)
   (2004/C 179/21)
   Jazyk konania: francúzsky
   TQ3 Travel Solutions, so sídlom Mechelen (Belgicko), zastúpený P. Rusen Ergec a P. Kim Möris, advokáti, podal 26. apríla 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               Zrušil rozhodnutie Komisie z 24. februára 2004, ktorým upovedomil žalobcu o zamietnutí jeho ponuky pre Časť 1 verejnej súťaže č. ADMIN/D1/PR/2003/131;
            
         
               —
            
            
               Zrušil rozhodnutie Komisie, ktorým pridelila Časť 1 spoločnosti Carlson Wagonlit Travels, o ktorom sa žalobca dozvedel z listu Komisie zo 16. marca 2004;
            
         
               —
            
            
               Vyslovil, že nezákonné konanie Komisie spôsobilo porušenie práva, ktoré zakladá zodpovednosť Komisie voči žalobcovi;
            
         
               —
            
            
               Odkázal žalobcu pred Komisiu, aby sa pristúpilo k vyčísleniu škody;
            
         
               —
            
            
               zaviazal Komisiu nahradiť všetky trovy konania.
            
         Žalobné dôvody a hlavné argumenty
   V nadväznosti na užšiu verejnú súťaž vyhlásenú 20. októbra 2003 na „Služby cestovnej kancelárie“ (1), a na konanie o pridelení zákazky Komisia rozhodla neprideliť zákazku žalobcovi, ale spoločnosti Carlson Wagonlit Travels.
   Žalobca uvádza dva identické žalobné dôvody proti týmto rozhodnutiam, pri prijatí ktorých Komisia zjavne pochybila pri hodnotení ponúk.
   Prvý žalobný dôvod spočíva v tvrdení žalobcu, že Komisia sa dopustila zjavnej chyby pri hodnotení, keď usúdila, že ponuka spoločnosti Carlson Wagonlit Travels nebola neprimerane nízka; žalobca ďalej odvoláva na nezákonnosť vyplývajúcu z nerešpektovania povinnosti vyplývajúcej Komisii z článku 146 nariadenia ES č. 2342/2002 Komisie zo dňa 23. decembra 2003 (2), ktoré ukladá európskej inštitúcii povinnosť požadovať vhodné upresnenia ohľadne tvorby ponuky.
   Druhý žalobný dôvod sa týka zjavného pochybenia Komisie pri hodnotení kvalitatívnej stránky ponúk, keďže ponuke spoločnosti Carlson Wagonlit Travels priznala najvyššie hodnotenie za kvalitu ponúkaných služieb, pričom však táto ponuka nemohla zaručiť vyhovujúcu kvalitu daných služieb.
   
      (1)  Výzva č. ADMIN/D1PR/2003131 (Ú. v. S 143)
   
      (2)  Nariadenie Komisie (ES, Euratom) č. 2342/2002 z 23. decembra 2002, ktorým sa stanovujú podrobné pravidlá pre vykonanie nariadenia Rady (ES, Euratom) č. 1605/2002 o finančnom nariadení uplatniteľnom na všeobecný rozpočet Európskych spoločenstiev